REPUBLIKA HRVATSKA

KRAPINSKO ZAGORSKA ŽUPANIJA

OSNOVNA ŠKOLA KRAPINSKE TOPLICE

KRAPINSKE TOPLICE, ZAGREBAČKA 12

KLASA: 602-02/18-01/891

URBROJ:2197-03-380-18-01

P O L I T I K E

OBRADE I ZAŠTITE OSOBNIH PODATAKA

U OSNOVNOJŠKOLI KRAPINSKE TOPLICE

DOKUMENT BROJ 1.

***TEMELJNE ODREDNICE***

Krapinske Toplice, rujan 2018. godine

1. ***UVODNI DIO***

Točkom 78. uvodnog dijela i člankom 24. stavak 2. Uredbe EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka  te o stavljanju izvan snage Direktive 95/46/EZ ( (u daljnjem tekstu: Opća uredba o zaštiti podataka), a radi dokazivanja sukladnosti s Općom uredbom o zaštiti podataka, voditelj obrade trebao bi uvesti ***interne politike*** i provesti mjere koje osobito ispunjavaju načela tehničke zaštite podataka i integrirane zaštite podataka.

Člankom 8. stavkom 1. Povelje Europske unije o temeljnim pravima („Povelja”) te člankom 16. stavkom 1. Ugovora o funkcioniranju Europske unije (UFEU) utvrđuje se da svatko ima pravo na zaštitu svojih osobnih podataka.

Općom uredbom o zaštiti podataka štite se temeljna prava i slobode pojedinaca, a posebno njihovo pravo na zaštitu osobnih podataka.

Slijedom toga, zaštita pojedinaca s obzirom na obradu osobnih podataka temeljno je pravo i obveza Osnovne škole Krapinske Toplice (U daljnjem tekstu: Škola). Upravo iz tog razloga svrha ovih Politika je zaštita temeljnih prava i sloboda pojedinca očuvanjem privatnosti njegovih osobnih podataka u svim segmentima poslovanja Škole koji uključuju osobne podatke djelatnika, učenika, roditelja/zakonskih skrbnika učenika i drugih fizičkih osoba koji sa Školom imaju bilo kakav poslovni odnosno radno-pravni status (u daljnjem tekstu: Ispitanik).

Politike obrade i zaštite osobnih podataka predstavljaju jedan cjeloviti planski dokument koji je izrađen od više samostalnih planskih cjelina, a radi što bolje, brže, jednostavnije i učinkovitije implementacije Opće uredbe o zaštiti podataka u Školi.

1. ***NAČELA OBRADE OSOBNIH PODATAKA***

Načela i pravila o zaštiti ispitanika u vezi s obradom njihovih osobnih podataka trebala bi poštovati njihova temeljna prava i slobode, a posebno njihovo pravo na zaštitu osobnih podataka.

Sukladno rečenom osnovna načela obrade osobnih podataka ispitanika u Školi su:

* ***Načelo zakonitosti, poštenosti i transparentnosti obrade*** znači da Škola mora voditi računa da obrada treba biti u skladu s određenim pravnim temeljem, a načelima poštene i transparentne obrade zahtijeva se da je pojedinac informiran o postupku obrade i njegovim svrhama, te voditelj obrade je obvezan ispitaniku pružiti sve dodatne informacije neophodne za osiguravanje poštene i transparentne obrade uzimajući u obzir posebne okolnosti i kontekst obrade osobnih podataka, a osim toga ispitanik bi trebao biti informiran o postupku izrade profila i posljedicama takve izrade profila;
* ***Načelo ograničavanja svrhe*** znači da Škola mora voditi računa da podaci trebaju biti prikupljeni u posebne, izričite i zakonite svrhe te se dalje ne smiju obrađivati na način koji nije u skladu s tim svrhama; ali je moguća daljnja obrada u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe;
* ***Načelo smanjenja količine podataka*** znači da Škola mora voditi računa da podaci moraju biti primjereni, relevantni i ograničeni na ono što je nužno u odnosu na svrhe u koje se obrađuju;
* ***Načelo točnosti*** znači da podaci koje Škola obrađuje moraju biti točni i prema potrebi ažurni, mora se poduzeti svaka razumna mjera radi osiguravanja da se osobni podaci koji nisu točni, uzimajući u obzir svrhe u koje se obrađuju, bez odlaganja izbrišu ili isprave;
* ***Načelo ograničenja pohrane*** znači da Škola mora voditi računa da podaci moraju biti čuvani u obliku koji omogućuje identifikaciju ispitanika samo onoliko dugo koliko je potrebno u svrhe radi kojih se osobni podaci obrađuju; na dulja razdoblja čuvanja su moguća samo ako će se osobni podaci obrađivati isključivo u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe uz provedbu primjerenih mjera zaštite propisanih Općom uredbom o zaštiti podataka;
* ***Načelo cjelovitosti i povjerljivosti*** znači da kako Škola mora voditi računa da podaci moraju biti obrađivani na način kojim se osigurava odgovarajuća razina sigurnosti, uključujući zaštitu od neovlaštene ili nezakonite obrade te od slučajnog gubitka, uništenja ili oštećenja;
* ***Načelo pouzdanosti*** znači da je Škola, kao voditelj obrade, odgovorna za poštivanje načela i da je teret dokaza na njemu.

1. ***PRAVNI TEMELJ***

Da bi u Školi obrada osobnih podataka počivala na načelu zakonitosti potrebno je ispuniti minimalno jedan od slijedećih pravnih temelja:

* Da je ispitanik dao privolu za obradu svojih osobnih podataka u jednu ili više posebnih svrha,
* Da je obrada nužna za izvršavanje ugovora u kojem je ispitanik stranka ili kako bi se poduzele radnje na zahtjev ispitanika prije sklapanja ugovora,
* U slučajevima određenim zakonom odnosno u svrhu izvršavanja zakonskih obveza Škole,
* Da je obrada nužna kako bi se zaštitili ključni interesi ispitanika ili druge fizičke osobe,
* Da je obrada nužna za izvršavanje zadaće od javnog interesa ili pri izvršavanju službene ovlasti Škole,
* Da je obrada nužna za potrebe legitimnih interesa Škole ili treće strane, osim kada su od tih interesa jači interesi ili temeljna prava i slobode ispitanika koji zahtijevaju zaštitu osobnih podataka, osobito ako je ispitanik dijete.

Slijedom rečenog, jasno se nameće zaključak da se obrada osobnih podataka ispitanika u Školi temelji, i mora se temeljiti, na:

Detaljna razrada primjene pravnog temelja na obradu osobnih podataka obradit će se posebnim dokumentima koji čine sastavni dio ovih Politika.

1. ***PRAVA ISPITANIKA***

Prilikom obrade osobnih podataka temeljna prava ispitanika su pravo na:

* ***Transparentnost i pristup podacima =*** podrazumijeva pravo ispitanika da mu Škola pruži informacije prilikom prikupljanja osobnih podataka odnosno da mu da potvrdu o istome te ga, između ostalog, obavijestiti o svrhama obrade i pravnoj osnovi za obradu podataka, primateljima, iznošenju u treće zemlje, razdoblju pohrane, mogućnosti povlačenja privole i drugim podacima.
* ***Pravo na ispravak podataka =*** podrazumijeva da je Škola dužna ispitaniku, na njegov zahtjev, omogućiti ispravak netočnih osobnih podataka koji se na njega odnose, a uzimajući u obzir svrhe obrade, te ispitanik ima pravo dopuniti nepotpune osobne podatke, među ostalim i davanjem dodatne izjave.
* ***Pravo na brisanje ("Pravo na zaborav") =*** podrazumijeva pravo Ispitanika da od Škole ishodi brisanje osobnih podataka koji se na njega odnose bez nepotrebnog odgađanja te Škola ima obvezu obrisati osobne podatke bez nepotrebnog odgađanja ako, među ostalim, osobni podaci više nisu nužni u odnosu na svrhu obrade, ako je ispitanik povukao privolu za obradu i ako su osobni podaci nezakonito obrađeni.
* ***Pravo na ograničenje obrade podataka =*** podrazumijeva da, u pojedinim situacijama kada je točnost podataka osporavana ili kada pravo na brisanju ispitanik želi da voditelj obrade zadrži njegove podatke, ispitanik ima pravo zahtijevati da se obrada ograniči uz iznimku pohrane i nekih drugih vrsta obrade uz obvezu točnog navođenja osobnih podataka za koje se traži ograničenje obrade.
* ***Pravo na prenosivost podataka =*** podrazumijeva pravo ispitanika da zaprimiti svoje osobne podatke, a koje je prethodno pružio Školi, u strukturiranom obliku te u uobičajeno upotrebljavanom i strojno čitljivom formatu te ima pravo prenijeti te podatke drugom voditelju obrade bez ometanja od strane Škole, ako se obrada provodi automatiziranim putem i temelji na privoli ili ugovoru.
* ***Pravo na prigovor =*** podrazumijeva pravo ispitanika da uložiti prigovor na obradu osobnih podataka ako se ista temelji na zadaće od javnog interesa, na izvršavanje službenih ovlasti Škole ili na legitimne interese Škole (uključujući i profiliranje). U slučaju uloženog prigovora Škola ne smije više obrađivati osobne podatke ispitanika osim ako dokaže da legitimni razlozi Škole za obradu nadilaze interese ispitanika te radi zaštite pravnih zahtjeva.
* ***Pravo na protivljenje donošenja automatiziranih pojedinačnih odluka (profiliranje)=*** podrazumijeva pravo ispitanika da se na njega ne odnosi odluka koja se temelji isključivo na automatiziranoj obradi, uključujući izradu profila, koja proizvodi pravne učinke koji se na njega odnose ili na sličan način značajno na njega utječu, osim ako je takva odluka potrebna za sklapanje ili izvršenje ugovora između ispitanika i Škole, ako je dopuštena zakonom kojim se propisuju odgovarajuće mjere zaštite prava i sloboda te legitimnih interesa ispitanika ili temeljena na izričitoj privoli ispitanika.

1. ***ZAKLJUČAK***

Kako je već rečeno u uvodnom dijelu, ***osnovna svrha ovih Politika*** jest zaštita temeljnih prava i sloboda pojedinca očuvanjem privatnosti njegovih osobnih podataka.

Da bi se to postiglo odnosno da bi se Opća uredba o zaštiti podataka mogla implementirati u Školi u njenom cjelovitom smislu, ***izradit će se slijedeći dokumenti kao sastavni dio Politika***:

* ***Pravilnik o obradi i zaštiti osobnih podataka,***
* ***Analiza stanja u svezi implementacije Opće uredbe o zaštiti podataka u Školi***
* ***Aktivnosti za otklanjanje nedostataka utvrđenih Analizom stanja,***
* ***Procjena razine sigurnosti obrade osobnih podataka i provedba tehničkih i organizacijskih mjera,***
* ***Procedura obrade zahtjeva ispitanika,***
* ***Procedura postupanja u slučaju povrede podataka,***
* ***Pregled obveza škole kao voditelja osobnih podataka***